MMA-stjerne snakker ut om de mørke tankene etter sjokktapet
– Jeg satt i et hjørne (i legerommet) og kjente det slik: «Hva kommer jeg til å være nå, hvis jeg ikke er dette (superstjerne)». Jeg satt bokstavelig talt der og tenkte på å ta livet av meg selv, fortalte hun TV-vert Ellen DeGeneres under hennes talkshow i USA tirsdag. BAKGRUNN: Tidenes overraskelse i UFC – Akkurat i det øyeblikket tenkte jeg «jeg er ingenting», tilføyde Ronda Rousey.Avisen New York Post er en av mange medier som har formidlet Ronda Rouseys oppsiktsvekkende innrømmelser sittende i stolen hos Ellen DeGeneres. Hun gikk på en skikkelig smell, fysisk og prestisjemessig, mot Holly Holm i MMA-stevnet «UFC 193» i Melbourne 15. november. Det var tidligere «uovervinnelige» Ronda Rouseys første tap i oktagonet (buret MMA-fightenerne slåss). Ronda Rousey har tjent seg søkkrik på sin fysiske styrke og nærmest patenterte knep i MMA-sirkuset, og ikke minst mediaoppmerskomheten hun er blitt til del. Leste du denne? Kan tjene 60 mill på revansjmøte Rousey, som er født i California, vant OL-bronsemedalje i judo i Beijing for syv og et halvt år siden og VM-sølv i samme kampsport året før i Rio. Begge gangene i 70-kilosklassen. I mixed martial arts hadde hun 12 seiere på 12 kamper, hvor av tre på knockout og ni etter såkalt submission. Kamp nummer 13 endte med knockout, som Holly Holm - mange ganger tiltenkt motstander for Cecilia Brækhus i bokseringen - sto for.Brækhus om nakenbilder: – Hadde doblet inntektene mine Den var brutal, og brutaliteten og sjokket var årsaken til Rouseys dystre tankespinn i Australia for tre måneder siden. Til Ellen DeGeneres - og alle TV-seerne - fortalte hun i går kveld amerikansk tid at det var kjæresten hennes som reddet henne ut av «kjelleren». Han heter Travis Browne. Han er også MMA-utøver. – For å være ærlig, kikket jeg opp og så min mann, Travis, stå der. Og jeg så på ham og følte det slik: «Jeg vil ha barn, jeg trenger å holde meg i live», sa Ronda Rousey til den kjente TV-verten. Ronda Rousey forteller også nå at hun ble fullstendig slått ut første gang Holly Holm traff henne. Hun mistet dybdesynet, romfølelsen og hukommelsen. Holms innledende slagserie noen sekunder inn i tittellkampen var fullstendig ødeleggende - for Ronda Rousey. Brækhus-rivalen var stor underdog - LES FORHÅNDSSAKEN– Jeg var ikke til stede i det hele tatt, vedgår Rousey. Hun «overlevde» første runde, men ble senket av et voldsomt spark fra Holly Holm - mot Rouseys hode - i andre runde. Holly Holm skal forsvare sin tittel mot Miesha Tate 5. mars i «UFC196» i Las Vegas. Tate har tapt to ganger for Rousey, som etter planen tilbake i oktagonet i november. Foreløpig er hun opptatt med å lege skadene Holm påførte henne, kort sagt komme til hektene. Rousey har imidlertid klart å holde interessen for egen person på samme nivå som før hun fikk juling av Holly Holm. For noen dager siden ble hun presentert som en av Sports Illustrateds badedraktmodeller i magasinets årlige Swim Suit-utgave. Rousey spiller seg selv i film - LES SAKEN – Jeg vil fighte mot Holly (Holm). Jeg vil slå henne, slik at alt blir riktig igjen, sa Ronda Rousey under intervjuet med Ellen DeGeneres.
MMA-stjernen Ronda Rousey (29) røper at hun umiddelbart etter det brutale nederlaget mot Holly Holm (34) tenkte på om livet fortsatt var verd å leve.